CELEX: 62010CN0237
Language: mt
Date: 2010-05-12 00:00:00
Title: Kawża C-237/10: Talba għal deċiżjoni preliminari mressqa mill-Cour de cassation (il-Lussemburgu) fit- 12 ta’ Mejju 2010 — Miguel Remy vs Landsbanki Luxembourg SA, fi stralċ

31.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/23
            
         Talba għal deċiżjoni preliminari mressqa mill-Cour de cassation (il-Lussemburgu) fit-12 ta’ Mejju 2010 — Miguel Remy vs Landsbanki Luxembourg SA, fi stralċ
   (Kawża C-237/10)
   ()
   2010/C 209/30
   Lingwa tal-kawża: il-Franċiż
   
      Qorti tar-rinviju
   
   Cour de cassation
   
      Partijiet fil-kawża prinċipali
   
   
      Rikorrenti: Miguel Remy
   
      Konvenuta: Landsbanki Luxembourg SA, fi stralċ
   
      Domandi preliminari
   
   
               (1)
            
            
               L-Artikoli 1, 2 u 3 tad-Direttiva tal-Kunsill 98/59/KE, tal-20 ta’ Lulju 1998, dwar l-approssimazzjoni tal-liġijiet tal-Istati Membri dwar redundancies [tkeċċijiet] kollettivi (1) għandhom jiġu interpretati fis-sens li japplikaw għal waqfien tan-negozju wara dikjarazzjoni ta’ falliment ta’ min iħaddem jew ta’ deċiżjoni ġudizzjarja li tordna x-xoljiment u tqegħid fi stralċ tal-istituzzjoni ta’ kreditu li tħaddem, minħabba li tkun insolventi, fuq il-bażi tal-Artikolu 61.(1)(a) u (b) tal-liġi emendata, tal-5 ta’ April 1993, dwar is-settur finanzjarju, waqfien li fir-rigward tiegħu l-liġi nazzjonali tipprovdi ix-xoljiment immedjat tal-kuntratt ta’ xogħol?
            
         
               (2)
            
            
               Fil-każ ta’ risposta fl-affermattiv għal din id-domanda, l-Artikoli 1, 2 u 3 tad-Direttiva 98/59/KE għandhom jiġu interpretati fis-sens li kuratur jew stralċarju għandu jiġi assimilat ma’ min iħaddem li kien ikkunsidra tkeċċijiet kollettivi u li, f’din il-perspettiva, qiegħed fil-pożizzjoni li jwettaq l-atti msemmija fl-Artikoli 2 u 3 tad-Direttiva u jeffettwa t-tkeċċijiet (Kawża C-323/08, punti 39, 40 u 41) (2)?
            
         
      (1)  ĠU Edizzjoni Speċjali bil-Malti, Kapitolu 5, Vol. 3, p. 327.
   
      (2)  Sentenza, tal-10 ta’ Diċembru 2009, Rodríguez Mayor et, li għadha ma ġietx ippubblikata fil-Ġabra.